User:Gkscrapbook/sandbox

ਜੀਕੇਸਕਰੈਪਬੁੱਕ
ਜੀਕੇਸਕਰੈਪਬੁੱਕ ਪੰਜਾਬੀ ਭਾਸ਼ਾ ਦਾ ਫੇਸਬੁੱਕ ਪੇਜ ਹੈ | ਇਹ ਪੇਂਡੂ ਸਕੂਲਾਂ ਦੇ ਵਿਦਿਆਰਥੀਆਂ ਲਈ ਆਪਣੀ ਸਕੂਲੀ ਪੜ੍ਹਾਈ ਦੇ ਨਾਲ ਨਾਲ ਹੋਲ੍ਹੀ ਹੋਲ੍ਹੀ ਆਮ ਜਾਣਕਾਰੀ ਇਕੱਠੀ ਕਰਦੇ ਰਹਿਣ ਲਈ ਬਣਾਇਆ ਗਿਆ ਹੈ | ਤਾਂ ਜੋ ਜਦੋਂ ਉਹ ਸਕੂਲੀ ਪੜ੍ਹਾਈ ਸਮਾਪਤ ਕਰਨ ਤੋਂ ਬਾਅਦ ਕਾਲਜ ਜਾਂ ਕਿਸੇ ਯੂਨੀਵਰਸਿਟੀ ਵੱਲ ਜਾਣ ਤਾਂ ਉਹਨਾਂ ਨੂੰ ਇਸਦਾ ਕੁਝ ਫਾਇਦਾ ਹੋ ਸਕੇ |

ਪਿਛੋਕੜ
ਅੱਜਕਲ ਕੰਪਿਊਟਰ ਅਤੇ ਨਵੀਂ ਤਕਨੋਲੋਜੀ ਦੇ ਯੁੱਗ ਵਿੱਚ ਸਾਡੇ ਪਿੰਡਾਂ ਦਾ ਵਾਤਾਵਰਨ ਵੀ ਅਛੂਤਾ ਨਹੀਂ ਰਿਹਾ ਹੈ | ਛੋਟੇ ਛੋਟੇ ਬੱਚਿਆਂ ਦੇ ਹੱਥਾਂ ਵਿੱਚ ਮੋਬਾਇਲ ਹਨ | ਭਾਵੇਂ ਉਹ ਕਿਤਾਬ ਦੇ ਅੱਖਰਾਂ ਬਾਰੇ ਬਿਲਕੁਲ ਅਨਜਾਨ ਹੋਣ ,ਪਰ ਉਹਨਾਂ ਨੂੰ ਮੋਬਾਇਲ ਦੇ ਸਾਰੇ ਬਟਨਾਂ ਦੀ ਪੂਰੀ ਜਾਣਕਾਰੀ ਹੁੰਦੀ ਹੈ | ਇਥੋਂ ਤੱਕ ਕਿ ਵਡੇਰੀ ਉਮਰ ਦੇ ਮਾਂ-ਬਾਪ ਵੀ ਉਹਨਾਂ ਕੋਲੋਂ ਮੋਬਾਇਲ ਚਲਾਉਣਾ ਸਿੱਖਦੇ ਹਨ | ਬੇਸ਼ਕ ਬੱਚੇ ਮੋਬਾਇਲ ਨੂੰ ਚਲਾਉਣ ਵਿੱਚ ਤਾਂ ਮਾਹਿਰ ਹੋ ਗਏ ਹਨ | ਪਰ ਉਹ ਪੜ੍ਹਾਈ ਦੇ ਖੇਤਰ ਵਿੱਚ ਪਿੱਛੜਦੇ ਜਾ ਰਹੇ ਹਨ | ਅਜਿਹੇ ਸਮੇਂ ਵਿੱਚ ਵਿਦਿਆਰਥੀਆਂ ਨੂੰ ਸਮੇਂ ਦੇ ਹਾਣੀ ਬਨਾਉਣ ਲਈ ਜਰੂਰੀ ਹੈ ਕਿ ਉਹਨਾਂ ਅੰਦਰ ਵਿਦਿਆ ਦੀ ਜੋਤ ਜਗਦੀ ਰਹੇ ਅਤੇ ਹਮੇਸ਼ਾਂ ਕੁਝ ਨਾ ਕੁਝ ਜਾਣਨ ਦੀ ਇੱਛਾ ਬਣੀ ਰਹੇ |ਜੇਕਰ ਉਹਨਾਂ ਨੂੰ ਕਿਤਾਬਾਂ ਵਿੱਚ ਲਿੱਖਿਆ ਬੋਰ ਲਗਦਾ ਹੈ ਤਾਂ ਕਿਉਂ ਨਾ ਉਹਨਾਂ ਨੂੰ ਮੋਬਾਇਲ ਦੇ ਜਰੀਏ ਹੀ ਪੜ੍ਹਾਈ ਦੇ ਤਰੀਕੇ ਅਤੇ ਜਾਣਕਾਰੀ ਦਿੱਤੀ ਜਾਵੇ ? ਇਸੇ ਗੱਲ ਨੂੰ ਮੁੱਖ ਰਖਕੇ ਇਸ ਜੀਕੇਸਕਰੈਪਬੁੱਕ ਦਾ ਪੇਜ ਤਿਆਰ ਕੀਤਾ ਗਿਆ ਸੀ | ਇਸ ਪੇਜ ਨੂੰ ਤਿਆਰ ਕਰਨ ਲਈ ਸਭ ਤੋਂ ਪਹਿਲਾਂ ਸ਼੍ਰੀ ਰਵੀ ਕੁਮਾਰ ਸ਼ਰਮਾ ਜੀ ਨੇ ਵਿਦਿਆਰਥੀਆਂ ਨੂੰ ਨਵੇਕਲੇ ਢੰਗ ਨਾਲ ਜਾਣਕਾਰੀ ਦੇਣ ਸਬੰਧੀ ਆਪਣਾ ਇੱਕ ਵਿਚਾਰ ਪੇਸ਼ ਕੀਤਾ ਸੀ |ਇਸ ਵਿਚਾਰ ਦੀ ਪ੍ਰੋੜ੍ਹਤਾ ਸ਼੍ਰੀ ਸ਼ਸ਼ੀ ਕੁਮਾਰ ਜੀ ਨੇ ਕੀਤੀ ਅਤੇ ਆਪਣੇ ਸਕੂਲ ਵਿੱਚ ਇਸਨੂੰ ਲਾਗੂ ਕੀਤਾ ਗਿਆ | ਇਸ ਸਬੰਧੀ ਹਰ ਰੋਜ ਪੰਜ ਪ੍ਰਸ਼ਨ ਸਵੇਰ ਦੀ ਸਭਾ ਵਿੱਚ ਪੁੱਛੇ ਜਾਂਦੇ ਸਨ ਅਤੇ ਅਗਲੇ ਦਿਨ ਫਿਰ ਇਹਨਾਂ ਦੀ ਦੁਹਰਾਈ ਕੀਤੀ ਜਾਂਦੀ ਸੀ | ਬਾਅਦ ਵਿੱਚ ਇਸ ਯੋਜਨਾ ਨੂੰ ਹੋਰ ਵਧੀਆ ਬਣਾਇਆ ਗਿਆ ਅਤੇ ਸੋਸ਼ਲ ਮੀਡਿਆ ਦੀ ਸਹਾਇਤਾ ਨਾਲ ਇਹ ਪੇਜ ਤਿਆਰ ਕੀਤਾ ਗਿਆ | ਇਸਦੀ ਸ਼ੁਰੁਆਤ ਅਧਿਆਪਕ ਦਿਵਸ ਵਾਲ੍ਹੇ ਦਿਨ, ਸਾਲ 2015 ਨੂੰ ਕੀਤੀ ਗਈ ਸੀ |ਹੁਣ ਵਿਦਿਆਰਥੀਆਂ ਨੂੰ ਸਕੂਲ ਵਿੱਚ ਹੀ ਨਹੀਂ ਸਗੋਂ ਜਦੋਂ ਵੀ ਉਹ ਚਾਹੁਣ ਇਹ ਜਾਣਕਾਰੀ ਭਰਪੂਰ ਪ੍ਰਸ਼ਨ ਦੇਖ ਸਕਦੇ ਹਨ ਅਤੇ ਇਸਦਾ ਫਾਇਦਾ ਉਠਾ ਸਕਦੇ ਹਨ |ਇਸ ਨਾਲ ਗਿਆਰਵੀਂ ਅਤੇ ਬਾਹਰਵੀਂ ਜਮਾਤਾਂ ਦੇ ਵਿਦਿਆਰਥੀਆਂ ਨੂੰ ਵਿਸ਼ੇਸ਼ ਫਾਇਦਾ ਹੋ ਸਕਦਾ ਹੈ | ਕਿਉਂਕਿ ਉਹ ਸਕੂਲ ਦੀ ਪੜ੍ਹਾਈ ਦੇ ਨਾਲ ਨਾਲ ਹਰ ਰੋਜ ਥੋੜ੍ਹੀ ਥੋੜ੍ਹੀ ਆਮ ਜਾਣਕਾਰੀ ਵੀ ਇਕੱਠੀ ਕਰਦੇ ਰਹਿੰਦੇ ਹਨ | ਅਤੇ ਜਦੋਂ ਉਹਨਾਂ ਦੀ ਸਕੂਲੀ ਪੜ੍ਹਾਈ ਸਮਾਪਤ ਹੋ ਜਾਵੇਗੀ ਤਾਂ ਅਗਲੇ ਮੁਕਾਮ ਤੇ ਜਾਣ ਤੋਂ ਪਿਹਲਾਂ ਉਹਨਾਂ ਕੋਲ ਕਾਫ਼ੀ ਸਾਰੀ ਆਮ ਜਾਣਕਾਰੀ ਆਪਣੀ ਭਾਸ਼ਾ ਵਿੱਚ ਹੋਵੇਗੀ | ਇਸ ਪੇਜ ਦੀ ਸ਼ੁਰੁਆਤ ਦਾ ਮੁੱਖ ਮੰਤਵ ਵੀ ਇਹੀ ਸੀ ਕਿ ਪੰਜਾਬੀ ਭਾਸ਼ਾ ਵਿੱਚ ਆਮ ਜਾਣਕਾਰੀ ਬਾਰੇ ਮਟੀਰੀਅਲ ਬਹੁਤ ਹੀ ਘੱਟ ਮਿਲਦਾ ਹੈ | ਜਿਆਦਾਤਰ ਕਿਤਾਬਾਂ ਜਾਂ ਰਸਾਲੇ ਅੰਗਰੇਜ਼ੀ ਜਾਂ ਹਿੰਦੀ ਵਿੱਚ ਹੀ ਮਿਲਦੇ ਹਨ | ਪਰ ਪੇਂਡੂ ਵਿਦਿਆਰਥੀ ਅੰਗਰੇਜ਼ੀ ਜਾਂ ਹਿੰਦੀ ਨੂੰ ਬਹੁਤ ਹੀ ਘੱਟ ਜਾਣਦੇ ਹਨ | ਉਹ ਆਪਣੀ ਭਾਸ਼ਾ ਵਿੱਚ ਜਾਣਕਾਰੀ ਚਾਹੁੰਦੇ ਹਨ, ਜੋ ਉਹਨਾਂ ਨੂੰ ਬਜਾਰੋਂ ਕਿਤੋਂ ਵੀ ਨਹੀਂ ਮਿਲਦੀ | ਇਸ ਜਗ੍ਹਾ ਤੇ ਆ ਕੇ ਇਹ ਜੀਕੇਸਕਰੈਪਬੁੱਕ ਉਹਨਾਂ ਦੀ ਮਦਦ ਕਰਦਾ ਹੈ | ਇਸ ਵਿੱਚ ਉਹਨਾਂ ਨੂੰ ਜਨਰਲ ਨਾਲੇਜ ਆਪਣੀ ਭਾਸ਼ਾ ਵਿੱਚ ਹੀ ਪ੍ਰਾਪਤ ਹੁੰਦੀ ਹੈ |ਇਹ ਪੇਜ ਬਿਲਕੁਲ ਫ੍ਰੀ ਹੈ ਅਤੇ ਪੇਂਡੂ ਪਿਛੋਕੜ ਵਾਲ੍ਹੇ ਵਿਦਿਆਰਥੀਆਂ ਲਈ ਬਹੁਤ ਹੀ ਲਾਹੇਵੰਦ ਹੈ |